
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1 

4 Ιανουάριου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση Σχολής Στρατολογικού. 1 

Καθορισμός τρόπου καταβολής αποδοχών, επιδομά¬ 
των υπαλλήλων ΥΠΑ στην Μόνιμη Αντιπροσωπεία 

στην Ευρωπαϊκή Ένωση. 2 

Καθορισμός Αμοιβής Προέδρων, Μελών, Εισηγητών 
και Γραμματέων Διοικητικών Συμβουλίων του 

Υπουργείου Εθνικής Άμυνας. 3 

Σύσταση ομάδας εργασίας για την επίβλεψη των ερ¬ 
γασιών στο κτίριο που θα χρησιμοποιηθεί ως Εκ¬ 
παιδευτικό Κέντρο του Οργανισμού Επαγγελματι¬ 
κής Εκπαίδευσης και Κατάρτισης (Ο.Ε.Ε.Κ). 4 

Καθορισμός του ύψους της εφάπαξ αμοιβής στο 
προσ/κό του Ιδρύματος Κοινωνικών Ασφαλίσεων 
για την πληρωμή του Δώρου Χριστουγέννων 2000 

στους Εργατοτεχνίτες οικοδόμους. 5 

Αντικατάσταση μελών του Ελεγκτικού Συμβουλίου 
(άρθρο 52, Ν. 2725/1999 και το άρθρο 2 του Ν. 

2858/2000). 6 

Καθορισμός μηνιαίας αποζημίωσης Προέδρου Διοι¬ 
κητικού Συμβουλίου Ναυτικού Απομαχικού Ταμεί¬ 
ου . 7 

Καθορισμός αποζημίωσης Προέδρου μελών και γραμ¬ 
ματείας της Ομάδας Άμεσης Παρέμβασης. 8 

Καθορισμός αποζημίωσης επιτροπής προμηθειών 

ΕΦΕΤ. 9 

Συμπλήρωση κοινής απόφασης Υπουργών Οικονομι¬ 
κών και Εργασίας και Κοινωνικών Ασφαλίσεων περί 
έγκρισης ανωτάτου ορίου μετακινήσεων εκτός 

έδραςτων υπαλλήλωντου Ο.Ε.Ε. 10 

Καθιέρωση απογευματινής υπερωριακής εργασίας 
υπαλλήλωντου Εφετείου Αθηνών,του Πρωτοδικεί¬ 
ου Αθηνών και του Ειρηνοδικείου Αθηνών. 11 

Αποζημίωση Αντιπροέδρου μελών κ.λπ. Διοικητικού 
Συμβουλίου της Δημοτικής Επιχείρησης Ύδρευ¬ 
σης και Αποχέτευσης Πάτρας Νομού Αχάίας. 12 

Τροποποίηση απόφασης της Διοικητικής Επιτροπής 
Στρατιωτικών Επιτάξεων Νομού Εύβοιας. 13 


ΑΠΟΦΑΣΕΙ Σ 

Αριθ.Φ.022/190076 (1) 

Συγκρότηση Σχολής Στρατολογικού 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Ταάρθραδπαρ. 3ζ και 13 του Ν.2292/95 «Οργάνωση 
και Λειτουργία Υπουργείου Εθνικής Άμυνας, διοίκηση και 
έλεγχος των Ενόπλων Δυνάμεων κ.λ.π.», ΦΕΚ Α' 35. 

β. Το άρθρο 2 παρ. 2 του Ν. 301/76 «Περί της εις την 
Εφημερίδα της Κυβερνήσεως δημοσιευομένης ύλης 
κ.λ.π.», ΦΕΚ Α'91. 

γ. Το άρθρο 29 Ατού Ν. 1558/85, ΦΕΚ Α' 137, το οποίο 
προστέθηκε με το άρθρο 27 του Ν.208/92, ΦΕΚΑ' 154 και 
τροποποιήθηκε με το άρθρο 1 του Ν. 2469/97, ΦΕΚΑ' 38 
και το γεγονός ότι από τις διατάξεις της παρούσας δεν 
προκαλείται επιβάρυνση σε βάρος του Κρατικού Προϋ¬ 
πολογισμού. 

δ. Τις υπ’ αριθμ. 12 και 13 Γνωματεύσεις της 19ης/2000 
Συνεδριάσεως Συμβουλίου Αρχηγών Γ ενικών Επιτελείων, 
αποφασίζουμε: 

Άρθρο 1 

Συγκροτούμε νέα Μονάδα με την ονομασία Σχολή 
Στρατολογικού, η οποία υπάγεται στο Γενικό Επιτελείο 
Εθνικής Άμυνας υπάτη Διεύθυνση Στρατολογικού και για 
θέματα διοικητικής μέριμνας και ασφάλειας στο ΓΕΣ 
(ΣΔΑ). 

Άρθρο 2 

Ως αποστολή της Μονάδας ορίζεται: 

α. Η επιμόρφωση των στελεχών του Στρατολογικού Σώ¬ 
ματος. 

β. Η δυνατότητά της να λειτουργεί ως φορέας επιμόρ¬ 
φωσης του στρατιωτικού και πολιτικού προσωπικού του 
Υπουργείου Εθνικής Άμυνας, καθώς και προσωπικού των 
άλλων Υπουργείων καιΔημοσίων Οργανισμών, σε θέματα 
Στρατολογίας. 

Άρθρο 3 

Η απόφαση αυτή να δημοσιευθεί στην Εφημερίδα της 
Κυβερνήσεως. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 4 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Αθήνα, 28 Δεκεμβρίου 2000 

Ο ΥΠΟΥΡΓΟΣ 

ΑΠΟΣΤΟΛΟΣ - ΑΘΑΝΑΣΙΟΣ ΤΣΟΧΑΤΖΟΠΟΥΛΟΣ 


Αριθ. 2/81130/0022 (2) 

Καθορισμός τρόπου καταβολής αποδοχών, επιδομάτων 
υπαλλήλων ΥΠΑ στην Μόνιμη Αντιπροσωπεία στην Ευ¬ 
ρωπαϊκή Ένωση. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ - ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 3 του Ν. 1764/88 «Περί ιδρύ- 
σεως Πρεσβείας στο Βατικανό και Σύσταση Μόνιμης Αντι¬ 
προσωπείας στο Διεθνή Οργανισμό Πολιτικής Αεροπο¬ 
ρίας (ΦΕΚ/56/Α/88) σε συνδυασμό με τις διατάξεις του 
Ν.1104/80 ως και τις όμοιεςτου Ν.1640/86. 

2. Τις διατάξεις του Ν.2594/24.3.98 (ΦΕΚ 62/α/24.3.98) 
«Περί Οργανισμού του Υπουργείου Εξωτερικών» σε συν¬ 
δυασμό με τις διατάξεις του Ν.2162/93 «Περί συμπλήρω¬ 
σης και τροποποίησης του Ν.419/76 (ΦΕΚ/221/Α/76). 

3. Τις διατάξεις του Π.Δ.56/89 «Οργανισμός της Υπηρε¬ 
σίας Πολιτικής Αεροπορίας ο οποίος τροποποιήθηκε με 
τα Π.Δ.35/93 και 80/96. 

4. Τις διατάξεις του Ν.2801/2000 που δημοσιεύθηκε στο 
με αριθμ.46/Α/3.3.2000. 

5. Τις διατάξεις του Ν.2683/99 Κύρωση του Κώδικα κα¬ 
τάστασης Δημοσίων Πολιτικών Διοικητικών Υπαλλήλων 
Ν.Π.Δ.Δ. και άλλες διατάξεις». 

6. Τις διατάξεις του άρθρου 40 παρ.Β του Ν.2162/93 
(ΦΕΚ 120α/20.7.93) σύμφωνα με το οποίο οι υπάλληλοι 
διαφόρων Υπουργείων που αποσπώνται ή τοποθετούνται 
σε Ελληνικές Διπλωματικές ή Προξενικές Αρχές λαμβά¬ 
νουν από το Υπουργείο στο οποίο ανήκουν οργανικά τις 
αποδοχές εσωτερικού και από το ΥΠΕΞ το επίδομα αλλο¬ 
δαπής ενισχυομένων αναλόγως των σχετικών πιστώσεων 
του ΥΠΕΞ από πιστώσεις του του οικείου Υπουργείου. 

7. Το γεγονός ότι με κ.υ.α. των Υπουργών Εξωτερικών, 
Οικονομικών, Μεταφορών και Επικοινωνιών καθορίζεται 
ο τρόπος καταβολής αποδοχών επιδομάτων καθώς και 
του επιδόματος αλλοδαπής του υπαλλήλου ο οποίος το¬ 
ποθετείται στη Μόνιμη Αντιπροσωπεία της Ελλάδος στην 
Ευρωπαϊκή Ένωση σύμφωνα με τις διατάξεις του 
Ν.2801/00. 

8. Το Π.Δ.417/95 «περί βαθμολογικής κατάστασης 
υπαλλήλων κλάδων Πε2, ΤΕ2. 

9. Την αριθμ.Φ.083/ΕΥΑ/ΑΣ 10363/22.12.99 ΦΕΚ 
2217/Β/28.12.99 κοινή απόφαση των Υπουργών Οικονο¬ 
μικών, Εξωτερικών και Εσωτ. Δημ. Διοίκησης και Αποκέ¬ 
ντρωσης, περίαύξησηςτου επιδόματος υπηρεσίας αλλο¬ 
δαπής του προσωπικού του Υπουργείου Εξωτερικών. 

10. Το γεγονός ότι από την εφαρμογή της παρούσης συ¬ 
νεπάγεται συνολική δαπάνη σε βάρος του Κρατικού Προ¬ 
ϋπολογισμού ύψος 34.500.000 περίπου κατ’ έτος, απο¬ 
φασίζουμε: 

Καθορίζουμε τον τρόπο καταβολής των αποδοχών επι¬ 
δομάτων καθώς και του επιδόματος αλλοδαπής του 


υπαλλήλου που τοποθετείται στην Μόνιμη Αντιπροσω¬ 
πεία της Ελλάδος στην Ευρωπαϊκή Ένωση ως εξής: 

Η ΥΠΑ θα ενεργεί την πληρωμή των αποδοχών εσωτε¬ 
ρικού των υπαλλήλων αυτών. 

Το ΥΠΕΞ θα καταβάλλει σύμφωνα με το άρθρο 40 παρ. Β 
του Ν. 2162/93 (ΦΕΚ 120Α/20.7.93) επίδομα αλλοδαπής 
και λοιπά επιδόματα που θα καταβάλλονται στους διπλω¬ 
ματικούς υπαλλήλους με αντιστοιχία Γραμματέα Πρε¬ 
σβείας Α' Τάξης. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 21 Δεκεμβρίου 2000 

οι ΥΠΟΥΡΓΟΙ 

ΕΞΩΤΕΡΙΚΩΝ ΥΦΥΠΟΥΡΓΟΣ ΟΙΚΟΝΟΜΙΚΩΝ 

Γ. ΠΑΠΑΝΔΡΕΟΥ Γ. ΔΡΥΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

X. ΒΕΡΕΛΗΣ 


Αριθ. 2/82765/0022 (3) 

Καθορισμός Αμοιβής Προέδρων, Μελών, Εισηγητών και 
Γ ραμματέων Διοικητικών Συμβουλίωντου Υπουργείου 
Εθνικής Άμυνας. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ - ΟΙΚΟΝΟΜΙΚΩΝ 

Έχοντας υπόψη τις διατάξεις: 

α. Του άρθρου 18 του Ν.Δ.721/70 «Περί Οικονομικής 
Μερίμνης και Λογιστικού των Ενόπλων Δυνάμεων» (ΦΕΚ 
Α' 251). 

β. Του ΣΚ 5-97 «Οργάνωση και Λειτουργία Ειδικού Κέ¬ 
ντρου Εφοδιασμού Μονάδων Στρατού (ΕΚΕΜΣ)» που κυ¬ 
ρώθηκε με τη Φ.073 ,1/10/466533/Σ. 1726/2-ΔΕΚ- 
92/ΓΕΣ/ΔΕΚΠ/3α. 

γ. Της Φ.073.2/28/3/94/Σ.2701/29 Οκτ-94/Απόιρασης 
«Κύρωση Κανονισμού Οργανώσεως και Λειτουργίας 
Προμηθευτικού Οργανισμού Ναυτικού (ΚΟΛ/ΠΟΝ)». 

δ. Της Φ.511/100/ΕΠ 423459/Σ.2604/28 Σεπ-84/Απόφα- 
σης ΓΕΑ/ΚΛΑΔΟΣ Δ’-Δ/νση Δ1/1 «Περί Συγκρότησης Συ¬ 
γκροτήματος Εξυπηρέτησης Προσωπικού Αεροπορίας 
(ΣΕΠΑ)», 

ε. Του άρθρου 4 Ν.2448/96 (ΦΕΚ Α’ 279). 

στ. Του άρθρου 19 Ν.2470/97 (ΦΕΚΑ'40). 

ζ. Του άρθρου 29Ατου Ν.1558/85 «Κυβέρνηση και Κυ¬ 
βερνητικά Όργανα (ΦΕΚ Α' 137), που προστέθηκε με το 
άρθρο 27 του Ν.2081/92 (ΦΕΚ Α' 154), όπως αντικατα- 
στάθηκε με το άρθρο 1 παρ.2του Ν.2469/97 (ΦΕΚΑ'38). 

η. Της υπ’αριθμ. πρωτ. 59487/Σ.872/1.6.2000 Κοινής 
Απόφασης Πρωθυπουργού και Υπουργού Εθνικής Άμυ¬ 
νας «Ανάθεση Αρμοδιοτήτων Υπουργού Εθνικής Άμυνας 
στον Υφυπουργό Εθνικής Άμυνας (ΦΕΚ Β' 674). 

θ. Της υπ’αριθμ.1039386/441/Α 006/21.4.2000/Κοινής 
Απόφασης Πρωθυπουργού και Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ Β' 571). 

I. Το γεγονός ότι από τις διατάξεις της παρούσης Απόφα¬ 
σης προκαλείται ετήσια επιβάρυνση για τον πρώτο χρόνο 
εφαρμογής της, καθώς και την επόμενη πενταετία, ύψους 
5.304.000 δρχ. εκτός Κρατικού Προϋπολογισμού, καθόσον 
η δαπάνη αυτή (ΕΚΕΜΣ 2.448.000 δρχ., ΠΟΝ 1.632.000 
δρχ. ΣΕΠΑ 1.224.000 δρχ.) θα καλυφθεί από τα καθαρά κέρ¬ 
δη των εν λόγω Εκμεταλλεύσεων, αποφασίζουμε: 

1. Καθορίζουμε την αμοιβή των Προέδρων, μελών ειση¬ 
γητών και γραμματέων των Διοικητικών Συμβουλίων που 
προβλέπονται από τις αναφερόμενες διατάξεις, στις πα¬ 
ραγράφους α,β,γ,δ του προοιμίου της παρούσας Κοινής 
Απόφασης, στις 8.500 δρχ. κατά συνεδρίαση και μέχρι 
σαράντα οκτώ (48) συνεδριάσεις κατ’ ανώτατο όριο ετη- 
σίως. 

2. Οι εισηγητές των Συμβουλίων εφ’ όσον δεν είναι μέ¬ 
λη, δικαιούνται την αμοιβή που προβλέπεται ανωτέρω, 
για τα μέλη των Διοικητικών Συμβουλίων. 

3. Η παραπάνω αμοιβή καταβάλλεται εφ’ όσον οι συνε¬ 
δριάσεις γίνονται εκτός ωρών εργασίας και υπόκειται σε 
κράτηση φόρου εισοδήματος και στις λοιπές νόμιμες 
κρατήσεις υπέρ τρίτων. 

4. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 2000 

οι ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

Δ. ΑΠ ΟΣΤΟΛΑΚΗΣ Γ. ΔΡΥΣ 


Αριθ. 2/77244/0022 (4) 

Σύσταση ομάδας εργασίας για την επίβλεψη των εργα¬ 
σιών στο κτίριο που θα χρησιμοποιηθεί ως Εκπαιδευ¬ 
τικό Κέντρο του Οργανισμού Επαγγελματικής Εκπαί¬ 
δευσης και Κατάρτισης (Ο.Ε.Ε.Κ). 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τον Ν. 2009/92 ΦΕΚ 18 τ.Α/14.2.1992 «Εθνικό Σύστη¬ 
μα Επαγγελματικής Εκπαίδευσης και Κατάρτισης». 

2. - Την 121/92 (ΦΕΚ 371 τ.Β') Απόφαση του Υπουργού 
Υ.Π.Ε.Π.Θ, «Κανονισμός Λειτουργίας του Οργανισμού 
Επαγγελματικής Εκπαίδευσης και Κατάρτισης 
(Ο.Ε.Ε.Κ.)» όπως τροποποιήθηκε συμπληρώθηκε και 
ισχύει. 

3. - Το Τεχνικό Δελτίο Έργου 2.3.α, με τίτλο «Εκπαιδευ¬ 
τικό Κέντρο Ο.Ε.Ε.Κ.», σκέλους ΕΤΠΑ, που υποβλήθηκε 
για έγκριση με το υπ’ αριθμ. πρωτ. Ζ/1007/21.1.99 Έγ¬ 
γραφο. 

4. - Την με αριθμ. Πρωτ. β/κ2/19250/3.8.99 προκήρυξη 
δημόσιου μειοδοτικού διαγωνισμού για αγορά κτιρίου 
που θα χρησιμοποιηθεί ως Εκπαιδευτικό κέντρο του 
Ο.Ε.Ε.Κ. 

5. - Την υπ’ αριθμ. 35/14.10.99 (θέμα 3α «Κατακύρωση 
του αποτελέσματος του δημόσιου μειοδοτικού διαγωνι¬ 
σμού για την αγορά του κτιρίου που θα χρησιμοποιηθεί 
ως Εκπαιδευτικό Κέντρο του Ο.Ε.Ε.Κ.») Απόφαση του 
Δ.Σ. του Ο.Ε.Ε.Κ. 

6. - Την, υπ’ αριθμ. πρωτ. ΣΤ1/3716/15.12.99 Απόφαση 
του Υπουργού Εθνικής Παιδείας και Θρησκευμάτων. 

7. - Τις διατάξεις του άρθρου 40 του Ν.849/78 ΦΕΚ 222 
και του άρθρου 8του Ν.2129/93. 

8. - Την αριθ. 1039386/441/Α0006/21.04.2000 (ΦΕΚ 
571/Τ.Β/21.4.2000) Απόφαση του Πρωθυπουργού και 
Υπουργού Οικονομικών «Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών». 

9. - Το γεγονός ότι η Υπηρεσία δεν διαθέτει ειδικευμένο 


προσωπικό για την επίβλεψη των εργασιών στο κτίριο που 
θα χρησιμοποιηθεί ως Εκπαιδευτικό Κέντρο του Ο.Ε.Ε.Κ. 

10.- Τη σύμφωνη γνώμη του Δ.Σ. του Ο.Ε.Ε.Κ. που δια¬ 
τυπώθηκε από 26.07.2000 συνεδρία του, αποφασίζουμε: 

Την σύσταση 6-μελούς ομάδας εργασίας, που θα απο- 
τελείται από έναν (1) Πρόεδρο -συντονιστή και πέντε (5) 
μέλη. 

Η σύνθεση της ομάδας εργασίας θα είναι: Ο Πρόεδρος 
- συντονιστής Πολιτικός Μηχανικός και τα μέλη ένας (1) 
Πολιτικός Μηχανικός, δύο (2) Αρχιτέκτονες, ένας (1) Μη¬ 
χανολόγος - Ηλεκτρολόγος και ένας (1) Μηχανολόγος - 
Μηχανικός. 

Έργο της ομάδας θα είναι η επίβλεψη των εργασιών στο 
κτίριο που θα χρησιμοποηθεί ως Εκπαιδευτικό Κέντρο 
του Ο.Ε.Ε.Κ. 

Η διάρκεια της ομάδας θα είναι έντεκα (11) μήνες με 
ισχύ από 1.8.2000. 

Η αποζημίωση των μελών της ομάδας εργασίας θα εί¬ 
ναι: 

- Πρόεδρος - συντονιστής 350.000 (τριακόσιες πενήντα 
χιλιάδες) τον μήνα 

- Μέλη 100.000 (εκατό χιλιάδες) το μήνα. 

Τρόπος καταβολής: Ανά δίμηνο, σύμφωνα με την υπο¬ 
βολή έκθεσης εργασιών από τον Πρόεδρο της ομάδας 
εργασίας. 

Η δαπάνη θα βαρύνει τις πιστώσεις του προϋπολογι¬ 
σμού του ΟΕΕΚ υπό φορέα 0260 και ΚΑΕ 0264 ως εξής: 

- Για το οικονομικό έτος 2000 (850.000 χ 5 μήνες) τέσ¬ 
σερα εκατομμύρια διακόσιες πενήντα χιλιάδες 
(4.250.000) δρχ. 

- Για το οικονομικό έτος 2001 (850.000 χ 6 μήνες) πέντε 
εκατομμύρια εκατό χιλιάδες (5.100.000) δρχ. 

Η ομάδα θα λειτουργεί σύμφωνα με τις διατάξεις του 
Δημοσίου. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 20 Δεκεμβρίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ ΕΥΘΥΜΙΟΥ 


Αριθ. 2/84795/0022 (5) 

Καθορισμός του ύψους της εφάπαξ αμοιβής στο προσω¬ 
πικό του Ιδρύματος Κοινωνικών Ασφαλίσεων για την 
πληρωμή του Δώρου Χριστουγέννων 2000 στους Ερ- 
γατοτεχνίτες οικοδόμους. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

Ι.-Τις διατάξεις: 

α) Του Ν.4321/63. 

β) Του Ν. 2081/92, άρθρο 27 

γ) Του Ν.2592/98, άρθρο 18παρ.6 

2. -Το Μ72/631/7.11.2000 έγγραφο του ΙΚΑ. 

3. - Την ανάγκη απασχόλησης του προσωπικού του ΙΚΑ 
για την πληρωμή του Δώρου Χριστουγέννων 2000 στους 
Εργατοτεχνίτες Οικοδόμους. 

4. - Το γεγονός ότι η δαπάνη που θα προκληθεί από την 
απόφαση αυτή θα καλυφθεί από το υπόλοιπο της εγγε- 

γραμμένης σχετικής πίστωσης στον Προϋπολογισμό του 
Ιδρύματος έτους 2000 στον ΚΑΕ 0261Α που ανέρχεται 
ατό ποσό των 725.000.000 δρχ. και το ποσό των 
535.000.000 δρχ. από την σχετική πίστωση που θα εγ¬ 
γράφει στον προϋπολογισμό έτους 2001 στον ΚΑΕ 
026 ΙΑ. 

5. - Την αρ.1039386/441/Α0006/21.4.2000 (ΦΕΚ571 Β') 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων στους Υφυπουργούς Οι¬ 
κονομικών». 

6. - Την 80027/8.5.2000 (ΦΕΚ 700/Β/6.6.2000) απόφαση 
ανάθεσης αρμοδιοτήτων στους Υφυπουργούς Εργασίας 
και Κοιν.Ασφαλίσεων, αποφασίζουμε: 

Καθορίζουμε το ύψοςτης εφάπαξ αμοιβής στο προσ/κό 
του Ιδρύματος Κοινωνικών Ασφαλίσεων (ΙΚΑ) που θα 
απασχοληθεί για την πληρωμή του Δώρου Χριστουγέν¬ 
νων 2000 στους Εργοτεχνίτες Οικοδόμους για χρονικό 
διάστημα είκοσι, τεσσάρων (24) εργασίμων ημερών, στο 
ποσό των 1.260.000.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Δεκεμβρίου 2000 

ΟΙ ΥΦΥΠΟΥΡΓΟΙ 

ΕΡΓΑΣΙΑΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

Γ. ΔΡΥΣ Ν. ΦΑΡΜΑΚΗΣ 


Αριθ. 2/87167/0022 (6) 

Αντικατάσταση μελών του Ελεγκτικού Συμβουλίου (άρ¬ 
θρο 52, Ν. 2725/1999 και το άρθρο 2 του Ν. 
2858/2000). 

ΟΙ ΥΦΥΠΟΥΡΓΟΙ 
ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α. Ν.397/68 «περί επανασυστάσεωςτης Γενικής 
Γραμματείας Αθλητισμού και των αρμοδιοτήτων αυτής». 

β) Του Ν. 1558/1985 (ΦΕΚ 137 Α) «Κυβέρνηση και κυ¬ 
βερνητικά όργανα». 

γ) Του Π.Δ.77/85 «Οργανισμός της Γενικής Γραμματεί¬ 
ας Αθλητισμού». 

δ) Του άρθρου 52 του Ν.2725/1999 (ΦΕΚ 121 Α) «Ερα¬ 
σιτεχνικός και επαγγελματικός αθλητισμός και άλλες δια¬ 
τάξεις», όπως τροποποιήθηκε με το Ν.2858/2000 άρθρο 

2 . 

2. Τα άρθρα 53 παρ.5 και 49 παρ.1 του Ν.2725/1999. 

3. Την αριθμ. 1039386/441/21.4.2000 κοινή απόφαση 
των Πρωθυπουργού και Υπ.Οικονομικών «περί ανάθεσης 
αρμοδιοτήτων στους Υφυπουργούς Οικονομικών». 

4. Την αριθμ.ΥΠΠΟ/ΔΙΟΙΚ/Α1/20261/20.4.2000 (ΦΕΚ 
571/Β/21.4.2000) κοινή απόφαση του Πρωθυπουργού και 
του Υπουργού Πολιτισμού «περί ανάθεσης αρμοδιοτή¬ 
των στον Υφυπουργό Πολιτισμού». 

5. Την αριθμ. 19309/14.7.2000 κοινή υπουργική απόφα¬ 
ση περί Συγκρότησης του Ελεγκτικού Συμβουλίου (άρ¬ 
θρο 52 του Ν.2725/99). 

6. Την αριθ. 33205/13.12.2000 απόφαση περί «Εσωτερι¬ 
κού Κανονισμού Λειτουργίας και τρόπου Διενέργειας των 
ελέγχων του Ε.Σ. του αρ.52του Ν.2725/99, αποφασίζου- 
με: 

Αντικαθιστούμε τα παρακάτω Μέλη του Ελεγκτικού 


Συμβουλίου του άρθρου 52 του Ν.2725/99, που ορίστη¬ 
καν με την αριθμ. 19309/14.7.2000 κοινή υπουργική από¬ 
φαση ως εξής: 

1. ΚΟΥΤΣΑΡΗ ΔΕΣΠΟΙΝΑ, Τμηματάρχη, του κλάδου 
ΠΕΙ Διοικητικού της Γ.Γ.Α, και στη θέση της ορίζουμε την 
ΠΕΝΤΑΡΑΚΗ ΕΙΡΗΝΗ, Προϊσταμένη Τμήματος, του κλά¬ 
δου ΠΕΙ Διοικητικού της Γ.Γ.Α. 

2. ΤΣΩΛΗ ΙΩΑΝΝΗ, Τμηματάρχη, του κλάδου ΠΕΙ Διοι- 
κητικούτης Γ.Γ.Α. και στη θέση του ορίζουμε την ΧΡΙΣΤΟ- 
ΠΟΥΛΟΥ ΣΤΑΜΑΤΙΝΑ, Προϊσταμένη Γραφείου, του κλά¬ 
δου ΠΕΙ Διοικητικού της Γ.Γ.Α. 

3. ΒΛΑΖΑΚΗ ΓΕΩΡΓΙΟ, υπάλληλο, του κλάδου ΠΕΙ Δι¬ 
οικητικού της Γ.Γ.Α, και στη θέση του ορίζουμε την ΚΟΥ- 
ΤΡΕΛΑΚΟΥ ΓΕΩΡΓΙΑ, Προϊσταμένη Τμήματος, του κλά¬ 
δου ΠΕΙ Διοικητικού της Γ.Γ.Α. 

Ο Γραμματέας του Ελεγκτικού Συμβουλίου θα ορισθεί 
με απόφαση του Υφυπουργού Πολιτισμού, σύμφωνα με 
το άρθρο 2 του Ν.2858/2000. 

Κατά τα λοιπά ισχύει ως έχει η αριθμ. 19309/14.7.2000 
κοινή υπουργική απόφαση και ότι δεν προβλέπεται στην 
ανωτέρω ρυθμίζεται από την αριθμ.33205/13.12.2000 
απόφαση περί «Εσωτερικού Κανονισμού Λειτουργίας & 
Τρόπου Διενέργειας των Ελέγχων του Ε.Σ. του αρ.52 
Ν.2725/99». 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 27 Δεκεμβρίου 2000 

οι ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΓΕΩΡΓΙΟΣ ΔΡΥΣ ΓΕΩΡΓΙΟΣ ΦΛΩΡΙΔΗΣ 


Αριθ. 2/84748/0022 (7) 

Καθορισμός μηνιαίας αποζημίωσης Προέδρου Διοικητι¬ 
κού Συμβουλίου Ναυτικού Απομαχικού Ταμείου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

Α) Των άρθρων 4,5 και 7 του Κ.Ν. 792/78 «Περί Κωδικο¬ 
ποίησης εις ενιαίο κείμενο Νόμου των περί Ναυτικού Τα¬ 
μείου Απομαχικού Ταμείου κειμένων διατάξεων κ.λπ. (Α' 
220 ). 

Β) Της αριθ. 30002/82/6.10.82 Κ.Υ.Α. «Ανασύνθεση του 
Διοικητικού Συμβουλίου του ΝΑΤ». (Β'761). 

Γ) Του άρθρου 14 του ν. 2703/99 «Αναπροσαρμογή 
συντάξεων συνταξιούχων μελών Δ.Ε.Π. των Α.Ε.Ι, 
κ.λπ.» (Α' 72) και της παρ.4 του άρθρου 34 του 
ν.2768/99 «Ρύθμιση συνταξιοδοτικών θεμάτων, σύστα¬ 
ση νομικού προσώπου δημοσίου δικαίου με την επωνυ¬ 
μία Οργανισμός περίθαλψης ασφαλισμένων δημοσίου 
κ.λπ. (Α' 273). 

Δ) Του άρθρου 17 του Ν. 1376/83 «Μέτρα για την αντι¬ 
μετώπιση της ναυτιλιακής κρίσης και συναφείς διατάξεις» 
(Α' 96). 

Ε) Τηςπαραγρ. 5ατου άρθρου 6του Ν.2575/98 «Ρύθμι¬ 
ση θεμάτων αρμοδιότητας Υπουργείου Εμπορικής Ναυτι¬ 
λίας» (Α'23). 

Στ) Του άρθρου 40του Ν.849/78 (Α' 232). 

2. Την αριθμ.1039386/441/Α0006/21.4.2000 Κοινή Από¬ 
φαση Πρωθυπουργού και Υπουργού Οικονομικών «Ανά- 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


5 


θέση αρμοδιοτήτων Υπουργού Οικονομικών στους Υφυ¬ 
πουργούς Οικονομικών» (Β' 571). 

3. Την αριθ.2/2574/0022/12.1.2000 εγκύκλιο του Γενι¬ 
κού Λογιστηρίου του Κράτους. 

4. Την αριθ. 5214.2/1/00/9.10.2000 απόφασή μας «Απο¬ 
δοχή παραίτησης Προέδρου ΔΣ/ΝΑΤ και διορισμός νέου» 
(τ.ν.π.δ.δ.246). 

5. Το γεγονός ότι από τις διατάξεις της παρούσας από¬ 
φασης προκαλείται δαπάνη ύψους 12.000.000 δρχ. ετη- 
σίως σε βάρος του Προϋπολογισμού του ΝΑΤ για την 
οποία θα προβλεφθεί πίστωση για το έτος 2001 και για 
καθένα από τα επόμενα έτη στον ΚΑΕ 0284, αποφασί¬ 
ζουμε: 

1. Καθορίζουμε τη μηνιαία αποζημίωση του Προέδρου 
του Διοικητικού Συμβουλίου του Ναυτικού Απομαχικού 
Ταμείου στο ποσό των 1.000.000 δραχμών. 

2. Η παρούσα απόφαση ισχύει από 1.1.2001. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 22 Δεκεμβρίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΓΙΟΣ ΔΡΥΣ ΧΡΗΣΤΟΣ ΠΑΠΟΥΤΣΗΣ 


Αριθ. 2/87346/0022 (8) 

Καθορισμός αποζημίωσης Προέδρου, μελών και γραμ¬ 
ματείας της Ομάδας Άμεσης Παρέμβασης. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 18 παρ. 18 του ν.2503/1997 (ΦΕΚ 
107/Α/30.5.1997) «Διοίκηση, οργάνωση, στελέχωση της 
Περιφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις». 

β) του άρθρου 40 του ν.849/1978 (ΦΕΚ 232/Α/1978), 
όπως τροποποιήθηκε με το άρθρο 3 του ν.2129/1993 «Αύ¬ 
ξηση συντάξεων και άλλες διατάξεις». 

γ) της παρ.3 του άρθρου 22 του ν.2362/1995 (ΦΕΚ 
247/α/27.11.1995) «Περί Δημοσίου Λογιστικού, ελέγχου 
των δαπανών του Κράτους και άλλες διατάξεις». 

δ) του άρθρου 27του ν.2081/1992 (ΦΕΚ 154/Α/1992), με 
το οποίο προστέθηκε άρθρο 29Α στο ν. 1558/1985, όπως 
τελικά αντικαταστάθηκε με το άρθρο 1 του ν.2469/1997 
(ΦΕΚ 38/Α/14.3.1997) «Περιορισμός και βελτίωση της 
αποτελεσματικότητας των κρατικών δαπανών και άλλες 
διατάξεις». 

ε) του Π .Δ.373/1995 (ΦΕΚ 201/Α/14.9.1995) «Συγχώνευ¬ 
ση των Υπουργείων Προεδρίας της Κυβέρνησης και Εσω¬ 
τερικών στο Υπουργείο Εσωτερικών, Δημόσιας Διοίκη¬ 
σης και Αποκέντρωσης και καθορισμός των αρμοδιοτή¬ 
των του». 

στ) του Π.Δ.400/1995 (ΦΕΚ 226/Α/1.11.1995) «Σύσταση 
Γενικής Γραμματείας Δημόσιας Διοίκησης στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης και καθορισμός των αρμοδιοτήτων της». 

2. Την υπ’ αρ.ΔΙΔΚ/Φ.38/14742/23.6.2000 απόφαση της 
Υπουργού Εσωτερικών, Δημόσιας Διοίκησης και Αποκέ¬ 
ντρωσης (ΦΕΚ 789/β/27.6.2000) «Σύσταση Ομάδας Άμε¬ 
σης Παρέμβασης στο Υπουργείο Εσωτερικών, Δημόσιας 


Διοίκησης και Αποκέντρωσης για την καταγραφή των δυ¬ 
σλειτουργιών Υπηρεσιώντου Δημοσίου, των Ο.Τ.Α, α’ και 
β’ βαθμίδας και Ν. Π.Δ.Δ., την πρόταση τρόπων άμεσης 
επίλυσής τους και την παρακολούθηση εφαρμογής των 
προτάσεων αυτών», όπως τροποποιήθηκε και συμπληρώ¬ 
θηκε με την υπ’αρ.ΔΙΔΚ/Φ.38/22072/6.10.2000 όμοια 
απόφαση (ΦΕΚ 1270/β/19.10.2000). 

3. Την υπ’ αρ.ΔΙΔΚ/Φ.38/16770/17.7.2000 απόφαση 
της Υπουργού Εσωτερικών, Δημόσιας Διοίκησης και 
Αποκέντρωσης «Ορισμός Μελών Ομάδας Άμεσης Πα¬ 
ρέμβασης», όπως τροποποιήθηκε και συμπληρώθηκε 
με την υπ’αρ.ΔΙΔΚ/Φ.38/24859/6.11.2000 όμοια απόφα¬ 
ση. 

4. Την αριθμ. 2/80345/0004/8.11.99 κοινή Υπουργική 
απόφαση (ΦΕΚ 2040/Β/19.11.99) «Μεταβίβαση εξουσίας 
υπογραφής σύμφωνα με το άρθρο 7 παρ.1 του ν. 
1943/91». 

5. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του Κρατικού Προ¬ 
ϋπολογισμού ύψους 48.240.000 (σαράντα οκτώ εκατομ¬ 
μύρια διακόσιες σαράντα χιλιάδες) δρχ. για το έτος 2000 
και δαπάνη ύψους 100.000.000 (εκατό εκατομμύρια) δρχ. 
περίπου για το έτος 2001, που θα καλυφθεί από τις πι¬ 
στώσεις του Φ.07-150 ως εξής: για το έτος 2000 με μετα¬ 
φορά από τον ΚΑΕ 5184 στον ΚΑΕ 0515 και για το έτος 
2001 από τις πιστώσεις του προγράμματος «ΠΟΛΙΤΕΙΑ», 
αποφασίζουμε: 

1. Καθορίζουμε, κατά παρέκκλιση των διατάξεων του 
ν.2470/1997, αποζημίωση, κατά μήνα, για τον Πρόεδρο, 
τα μέλη και τα μέλη της Γραμματείαςτης Ομάδας Άμεσης 
Παρέμβασης που συγκροτήθηκε στο ΥΠ.ΕΣ.Δ.Δ.Α., για 
την καταγραφή των δυσλειτουργιών Υπηρεσιών του Δη¬ 
μοσίου, των Ο.Τ.Α, α’ και β’ βαθμίδας και Ν.Π.Δ.Δ., την 
πρόταση τρόπων άμεσης επίλυσής τους και την παρακο¬ 
λούθηση εφαρμογής των προτάσεων αυτών ως ακολού¬ 
θως: 

Πρόεδρος :250.000 δραχμές. 

Μέλος: 180.000 δραχμές. 

Μέλος Γραμματείας : 100.000 δραχμές 

2. Η ανωτέρω αποζημίωση καταβάλλεται στους δικαι¬ 
ούχους με βεβαίωση του Προέδρου της Ομάδας, ότι πα¬ 
ρέστησαν στις συνεδριάσεις που κλήθηκαν και οι οποίες 
δεν μπορούν να είναι λιγότερες από τέσσερις (4) το μή¬ 
να, τόσο σε επίπεδο τομέα όσο και σε επίπεδο Ομάδας. 
Σε περίπτωση που τα μέλη μετείχαν σε λιγότερες των 
τεσσάρων συνεδριάσεις η αποζημίωση μειώνεται στο 
τέταρτο. 

3. Οι συνεδριάσεις της Ομάδας Άμεσης Παρέμβασης 
πραγματοποιούνται εκτόςτου ωραρίου εργασίαςτων Δη¬ 
μοσίων Υπηρεσιών. 

4. Η ισχύς της απόφασης αυτής αρχίζει από 17.7.2000 
και λήγει την 31.12.2001. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 19 Δεκεμβρίου 2000 
Οι Γ ενικοί Γ ραμματείς 

Υπ. Εσωτερικών Δημόσιας Δημοσιονομικής Πολιτικής 
Διοίκησης και Αποκέντρωσης Υπουργείου Οικονομικών 
ΠΑΝΑΓΙΩΤΗΣ ΒΑΣΙΛΕΙΟΥ I. ΚΟΥΣΟΥΛΑΚΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2/76020/0022 (9) 

Καθορισμός αποζημίωσης επιτροπής προμηθειών ΕΦΕΤ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

Α. Τις διατάξεις του άρθρου 294 του Ν. 1558/85 (ΦΕΚ 
137/Α/85) «Κυβέρνηση και Κυβερνητικά Όργανα» όπως 
προσετέθηκε με το αρ.27 του Ν.2081 /92 και αντικαταστά- 
θηκε με το αρ.1 του Ν.2469/97. 

Β. Τις διατάξεις του Ν.2741/99 (ΦΕΚ 199/28.9.99) «Ενι¬ 
αίος φορέας Ελέγχου Τροφίμων, άλλες ρυθμίσεις θεμά¬ 
των αρμοδιότητος του Υπουργείου Ανάπτυξης και λοιπές 
διατάξεις». 

Γ. Τις διατάξεις του Ν.2362/95, άρθρο 22 παρ.3 «Περί 
Δημοσίου Λογιστικού κ.λπ.». 

Δ. Τιςδιατάξειςτου Ν.2470/97 (ΦΕΚ40/Α/21.3.97) «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις». 

Ε. Τις διατάξεις του άρθρου 40 του Ν.849/78 (ΦΕΚ 
232/Α/78) όπως τροποποιήθηκε με το άρθρο 8 του 
Ν.2129/93 (ΦΕΚ57/Α/93). 

Ζ. Τις διατάξεις του Π.Δ.27/96 (ΦΕΚ 194/Α/96) Συγχώ¬ 
νευση των Υπουργείων Τουρισμού, Βιομηχανίας, Ενέρ¬ 
γειας και Τεχνολογίας και Εμπορίου στο Υπουργείο Ανά¬ 
πτυξης και του άρθρου 38 του Π.Δ/τος 394/96. 

2. Την απόφαση του ΕΦΕΤ αρ.Β/6/1/14/02/2000περίσυ- 
γκροτήσεως επιτροπής προμηθειών του ΕΦΕΤ. 

3. Το γεγονός ότι το εν λόγω συλλογικό όργανο έχει μό¬ 
νιμο χαρακτήρα. 

4. Την αριθμ.2/80345/0004/8.11.99 ΚΥΑ περί «Μεταβί¬ 
βαση εξουσίας υπογραφής σύμφωνα με το άρθρο 7 
παρ.1 του Ν. 1943/91» (ΦΕΚ 2040/β/19.11.99), αποφασί¬ 
σουμε: 

1. Καθορίζουμε την αμοιβή του Προέδρου, των μελών, 
του γραμματέα και των αναπληρωτών τους της επιτρο¬ 
πής προμηθειών του ΕΦΕΤ ως ακολούθως: 

2. Α) του Προέδρου και μελών δρχ. 50.000 δρχ. για κά¬ 
θε μήνα. 

3. Β) του Γραμματέα 40.000 δρχ. για κάθε μήνα. 

4. Εφόσον, κωλυομένων των τακτικών μελών των επι¬ 
τροπών, συμμετέχουν στο παραπάνω συλλογικό όργανο 
τα αναπληρωματικά κάθε μορφής, η κατά μήνα αποζη¬ 
μίωση αυτών προσδιορίζεται ως εξής; 

Α) του αναπληρωτή προέδρου και αναπληρωτών μελών 
40.000 δρχ. για κάθε μήνα. 

Β) του αναπληρωτή γραμματέα 30.000 δρχ. για κάθε 
μήνα. 

Η παροχή από τα μέλη της επιτροπής των Υπηρεσιών 
τους θα βεβαιώνεται από τον πρόεδρο της Επιτροπής. 

Οι εργασίες της επιτροπής θα παρέχονται εκτός ωρα¬ 
ρίου εργασίας των Δημοσίων υπηρεσιών και σε χρόνο 
που δεν καλύπτεται από υπερωριακή αποζημίωση. 

Η παραπάνω κατά περίπτωση αποζημίωση υπόκειται 
στους προσδιορισμούς των άρθρων 14 και 15 του 
Ν.2703/99 (ΦΕΚ 72/Α/8.4.99). 

Η επιπλέον δαπάνη προκαλείται από την απόφαση αυτή 
ανέρχεται σε δρχ. 5.760.000 για κάθε χρόνο και θα καλυ¬ 
φθεί από τον τακτικό προϋπολογισμό του ΕΦΕΤ στον 
οποίο έχει γίνει πρόβλεψη (ΚΑΕ 0264). 

Η ισχύς της παρούσας αρχίζει από την ημερομηνία 
ενάρξεωςτης αρ. Β/6/1 απόφασης συγκρότησης της επι¬ 
τροπής προμηθειών. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Δεκεμβρίου 2000 

Οι Γ ενικοί Γ ραμματείς 

Δημοσιονομικής Πολιτικής Εμπορίου 

Υπουργείου Οικονομικών Υπουργείου Ανάπτυξης 

I. ΚΟΥΣΟΥΛΑΚΟΣ Δ. ΜΑΡΔΑΣ 


Αριθ. 2/83152/0022 (10) 

Συμπλήρωση κοινής απόφασης Υπουργών Οικονομικών 
και Εργασίας και Κοινωνικών Ασφαλίσεων περί έγκρι¬ 
σης ανωτάτου ορίου μετακινήσεων εκτός έδρας των 
υπαλλήλων του Ο.Ε.Ε. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - ΕΡΓΑΣΙΑΣ & 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

Ι.-Τις διατάξεις: α) του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 137/Α) 

β) του Π.Δ. 2/77 «Περί οργανώσεως και λειτουργίας του 

Ο.Ε.Ε.». 

γ) του Π.Δ.360/97 «Διατήρηση της εποπτείας ν.π.δ.δ. 
από το Υπουργείο Εργασίας και Κοινών. Ασφαλίσεων» 
(ΦΕΚ240/Α). 

δ) του Ν.2685/99 «Κάλυψη δαπανών μετακινούμενων 
υπαλλήλων εντός και εκτός Επικράτειας» (ΦΕΚ35/Α). 

2. - Την ΚΥΑ 2/4500/0022/14.2.00 έγκρισης ανωτάτου 
ορίου ημερών μετακίνησης εκτός έδρας των υπαλλήλων 
του Ο. Ε. Ε. (ΦΕΚ 285/Α) 

3. -Τα αριθμ. 8410/99 και 2686/00 έγγραφα του Ο.Ε.Ε. 

4. - Το γεγονός ότι, από την απόφαση αυτή προκαλείται 
ετήσια δαπάνη σε βάροςτου προϋπολογισμού του Ο.Ε.Ε. 
(κωδ. 262, 711,712, 721). 

5. - Την ΚΥΑ 2/80345/0004/99 μεταβίβασης εξουσίας 
υπογραφής στους Γ εν. Γ ραμματείς των Υπουργείων των 
αποφάσεων μετακίνησης εκτός έδρας, αποφασίζουμε: 

Συμπληρώνουμε την ΚΥΑ 2/4500/0022/00 προσθέτο¬ 
ντας στο τέλος της αριθμ. (3) παραγρ. αυτής, που αφορά 
τους υπαλλήλους που απασχολούνται με σχέση εργα¬ 
σίας ιδ.δικαίου στα Γραφεία Προέδρου και Αντιπροέ¬ 
δρου, τα εξής: 

«Οκτώβριος, Νοέμβριος, Δεκέμβριος 6 ημέρες». 

Κατά τα λοιπά ισχύει η ΚΥΑ 2/4500/0022/14.2.2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 2000 

Οι Γ ενικοί Γ ραμματείς 

Δημοσιονομικής Πολιτικής Εργασίας και 

Υπουργείου Οικονομικών Κοινωνικών Ασφαλίσεων 

I. ΚΟΥΣΟΥΛΑΚΟΣ ΙΩΑΝΝΑ ΠΑΝΟΠΟΥΛΟΥ 


Αριθ. 2/85732/0022 (11) 

Καθιέρωση απογευματινής υπερωριακής εργασίας 
υπαλλήλων του Εφετείου Αθηνών, του Πρωτοδικείου 
Αθηνών και του Ειρηνοδικείου Αθηνών». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ -ΔΙΚΑΙΟΣΥΝΗΣ 

Έχοντας υπόψη: 

1.-Τις διατάξεις του αρ. 29Ατου Ν. 1558/85, όπως προ- 

στέθηκε με το αρ. 27 του ν.2081/92 και αντικαταστάθηκε 
με το αρ.1 του ν.2469/97 (ΦΕΚ38Α'). 

2. - Τις διατάξεις του αρ. 18 του ν. 2470/97, όπως αντι- 
καταστάθηκε με το αρ. 15 του ν.2592/98. 

3. - Την ανάγκη καθιέρωσης υπερωριακής εργασίας σε 
μονίμους δικαστικούς υπαλλήλους του Εφετείου Αθηνών 
και του Ειρηνοδικείου Αθηνών, λόγω μεγάλης εκκρεμότη¬ 
τας στην καθαρογραφή αποφάσεων. 

4. - Το γεγονός ότι από την παρούσα απόφαση προκα- 
λείται δαπάνη 51.863.500 δρχ. σε βάρος του ειδικού φο¬ 
ρέα 17-210 και ΚΑΕ 0511 στον οποίο οι εγγεγραμμένες πι¬ 
στώσεις επαρκούν. 

5. - Την αριθμ. 2/80345/0004/8.11.1999 Απόφαση «Με¬ 
ταβίβαση Εξουσίας υπογραφής σύμφωνα με το άρθρ.7 
παρ.1 του ν. 1943/91», αποφασίζουμε: 

Εγκρίνουμε την υπερωριακή απασχόληση γιατην καθα- 
ρογραφή αποφάσεωςτου μονίμου προσωπικού που υπη¬ 
ρετεί στο Εφετείο Αθηνών στο Πρωτοδικείο Αθηνών και 
στο Ειρηνοδικείο Αθηνών για το χρονικό διάστημα από 
1.12.2000έως31.12.2000 

Α. Για 174 δικαστικούς υπαλλήλους του Εφετείου Αθη¬ 
νών, 16.000 ώρες 

Β. Για 590 δικαστικούς υπαλλήλους του Πρωτοδικείου 
Αθηνών, 7.000 ώρες. 

Γ. Για 103 δικαστικούς υπαλλήλους του Ειρηνοδικείου 
Αθηνών 16.500 ώρες 

1. Ως προς τη διαδικασία θα εφαρμοστεί η αρ.7310/ 
26.4.88 απόφασή μας.. 

2. Υπεύθυνοι για την παρακολούθηση και τον έλεγχο 
πραγματικής παροχής της υπερωριακής απασχόλησης, 
σύμφωνα με την αριθμ. 2/803/002/8.2.99 εγκύκλιο του 
Γ.Λ.Κ. ορίζεται ο προϊστάμενος του Δικαστηρίου. 

3. Τα δικαιολογητικά τα οποία θα πρέπει να υποβάλλο¬ 
νται στην Δ/νση Οικονομικού - Τμήμα Προϋπολογισμού 
του Υπουργείου Δικαιοσύνης για το σχετικέ έλεγχο και 
την αναγνώριση της δαπάνης είναιτα εξής: α) κατάσταση 
πληρωμής εις τριπλούν, στην οποία να αναγράφεται ο 
Α.Φ.Μ. του πρώτου αναφερόμενοι υπαλλήλου, β) κοινή 
απόφαση των Υπουργών Οικονομικών και Δικαιοσύνης, 
γ) απόφαση συγκρότησης συνεργείου, δ) ημερολόγιο, ε) 
χρονικό διάστημα και στ) υπεύθυνη δήλωση για το εάν εί¬ 
ναι ή μη μέτοχοι του ΜΤΠΥ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 27 Δεκεμβρίου 2000 

Οι Γ ενικοί Γ ραμματείς 

Δημοσιονομικής Πολιτικής 

Υπουργείου Οικονομικών Δικαιοσύνης 

I. ΚΟΥΣΟΥΛΑΚΟΣ Π. ΑΣΗ ΜΙΑΔΗΣ 

Αριθ. 19827 (12) 

Αποζημίωση Αντιπροέδρου μελών κ.λπ. Διοικητικού Συμ¬ 
βουλίου της Δημοτικής Επιχείρησης Ύδρευσης και 
Αποχέτευσης Πάτρας Νομού Αχαιός. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1.-Τις διατάξεις του άρθ. 3παρ. 7του Ν. 1069/1980 «πε¬ 
ρί κινήτρων για την ίδρυση επιχειρήσεων ύδρευσης και 
αποχέτευσης», όπως αυτές αντικαταστάθηκαν με τις 
όμοιες του άρθρου 8παρ. 9του Ν. 2839/2000 (ΦΕΚ 196/τ. 


Α/200) «ρυθμίσεις θεμάτωντου Υπουργείου Εσωτερικών, 
Δημόσιας Διοίκησης και Αποκέντρωσης και άλλες διατά¬ 
ξεις», σε συνδυασμό με τις διατάξεις του άρθρου 19 του 
Ν.2470/1997, καθώς και την αριθμ. 24841/16.07.1998 
ΦΕΚ 814/τ.Β'/1998) απόφαση Υπουργού Εσ. Δ.Δ. και Α. 
περί καθορισμού αποζημίωσης μελών Δημοτικών Συμ¬ 
βουλίων κ.λ.π.». 

2. Την αριθμ. 141/2000 απόφαση του Διοικητικού Συμ¬ 
βουλίου της Δημοτικής Επιχείρησης Ύδρευσης και Απο¬ 
χέτευσης Πάτρας 

3. - Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αλλά δαπάνη σε βάρος του προϋπολογι¬ 
σμού τηςΔ.Ε.Υ.Α. Πάτρας το ποσό της οποίας δεν μπορεί 
να εκτιμηθεί, αποφασίζουμε: 

Καθορίζουμε την αποζημίωση των μελών, του εισηγητή 
των προς συζήτηση στοΔ.Σ. θεμάτων και του γραμματέα 
του Διοικητικού Συμβουλίου της Δ.Ε.Υ.Α. Πάτρας, όπως 
παρακάτω: 

1. - Στο ποσό των 400.000 δρχ. μηνιαίως (μικτές αποδο¬ 
χές) στον αρχιτέκτονα μηχανικό μέλος του Δ.Σ., για την 
πλήρη απασχόλησή του στην επιχείρηση με αρμοδιότητα 
τον συντονισμό, την παρακολούθηση, τον έλεγχο και την 
εποπτεία της εκπόνησης των μελετών και της εκτέλεσης 
των έργων της Δ.Ε.Υ.Α.Π. 

2. - Στα μέλη, στον εισηγητή και στον γραμματέα του Δι¬ 
οικητικού Συμβουλίου στο ποσό . των 7.000 δρχ. για κα¬ 
θένα, για την συμμετοχή τους στις συνεδριάσεις αυτού 
και για κάθε συνεδρίαση. 

3. - Αριθμός συνεδριάσεων του Διοικητικού Συμβουλίου 
μέχριτρεις (3) τον μήνα που θα πραγματοποιούνται εκτός 
των ωρών εργασίας των υπηρεσιών της επιχείρησης. 

Η σχετική πίστωση για την καταβολή της αποζημίωσης, 
η οποία δεν μπορεί να καθοριστεί, βαρύνει τον οικείο προ¬ 
ϋπολογισμό της Δ.Ε.Υ.Α. Πάτρας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 18 Δεκεμβρίου 2000 

Ο Γενικός Γραμματέας Περιφέρειας 
ΝΙΚΟΣ ΜΠΕΛΙΒΑΝΗΣ 

Αριθ. 10598 (13) 

Τροποποίηση απόφασης της Διοικητικής Επιτροπής 
Στρατιωτικών Επιτάξεων Νομού Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Την αριθμ. 5551/20.1.2000 απόφασή μας με την οποία 
διορίστηκαν τα τακτικά και αναπληρωματικά μέλη της Δι¬ 
οικητικής Επιτροπής Στρατιωτικών Επιτάξεων (ΔΕΣΕ) 
Νομού Εύβοιας. 

2. Την αριθμ. 9039/13.9.2000 Τροποποιητική απόφασή 
μας. 

3. Το αριθμ.Φ 913/3/9210/Σ. 1010/11.10.2000 έγγραφο 
της Σχολής Πεζικού Χαλκίδας με το οποίο μας γνωρίζει 
ότι ο Ανχης (ΜΧ) Κωνσταντάρας Κων/νος και Ανχης (τθ) 
Μερκούρης Σπυρίδων οι οποίοι είχαν ορισθεί μέλη της Δι¬ 
οικητικής επιτροπής Στρατιωτικών Επιτάξεων αδυνατούν 
να συμμετέχουν στην Επιτροπή λόγω αλλαγής καθηκό¬ 
ντων στη Σχολή και μας προτείνει όπως αντικατασταθούν 

από τους Ανχη (πζ) Μαυρυγιάννη Γεώργιο και Λγο (πζ) 
Μωρα'ίτη Γεώργιο αντίστοιχα, αποφασίζουμε: 

Τροποποιούμετην αριθμ. 5551/20.1.2000 απόφασή μας 
και ορίζουμε τους: 

α. Μακρυγιάννη Γεώργιο Ανχη (πζ) της Σχολής Πεζικού 
Χαλκίδας, ως τακτικό μέλος. 

β. Μωρα'ίτη Γεώργιο Λχο (πζ) της Σχολής Πεζικού Χαλ¬ 
κίδας, ως αναπληρωματικό, μέλος, σε αντικατάσταση 
των: 

α. Κωνσταντάρα Κων/νο Ανχη (ΜΧ) της Σχολής Πεζικού 
Χαλκίδας, τακτικό μέλος. 

β. Μερκούρη Σπυρίδωνα Ανχη (τθ) της Σχολής Πεζικού 


Χαλκίδας, αναπληρωματικό μέλος για τους λόγους που 
αναφέρονται στο σκεπτικό της παρούσης. 

Δια της παρούσης ανακαλείται η αριθμ. 9039/13.9.2000 
απόφασή μας. 

Κατά τα λοιπά ισχύει η αριθ. 551/20.1.2000 απόφασή 
μας. 

Η παρούσα να δημοσιευθεί στην Εφημερίδα της Κυ- 
βερνήσεως. 

Χαλκίδα, 20 Δεκεμβρίου 2000 

Με εντολή Γ ενικού Γ ραμματέα Περιφέρειας 
Η Διευθύντρια 
ΓΑΡΥΦΑΛΛΙΑ ΚΕΛΑΛΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




